ས་པར་ཞུགས་ཏེ་གཟུགས་
སྐུའི་བཀོད་པ་བརྟུལ་བའི་ཚུལ་བསྟན། དེའི་ཚེ་ནམ་མཁའི་དབྱིངས་ལ་འཇའ་འོད་ཀྱིས་གང་།
ས་གཞིའི་ཁྱོན་ལ་དྲི་ཞིམ་པོའི་ངད་ཀྱིས་ཁྱབ་པ་ནི་དེར་ཡོད་ཐམས་ཅད་ཀྱིས་མངོན་སུམ་དུ་གྱུར།
ག་ལ་སོང་མཚམས་ས་གདུང་རང་ཡལ་དུ་གྱར་ཏེ་
ཉིན་ཞག་ལྔ་སོང་མཚམས་སྐུ་གདུང་རང་ཡལ་དུ་གྱུར་ཏེ་ཀ་ཊོ་ར་ཞིག་གི་ནང་བཞག་རྒྱུ་ཙམ་ལྷག་
མ་ལུས་པའི་ཚེ། དེར་ཡོད་རྣམས་ཀྱིས་གྲོས་མཐུན་བྱས་ཏེ་མེ་མཆོད་ཕུལ་བས། མེ་རང་
འབར༌ལྟ༌བུས༌བུད༌ཤིང༌ཅུང༌ཟད༌ཙམ༌ལས་མ་དགོས་པ་གྱུར།
དེའི་ཚེ་ཁ་དོག་སྣ་ཚོགས་པའི་
འཇའ་སྤྲིན་གྱིས་ཕྱོགས་ཀུན་ཏུ་གཏམས་ཤིང་ཁྱད་པར་གདུང་ཁང་གི་ཕྱི་རོལ་འཇའ་སྤྲིན་དཀར་
པོས་དཀྲིས་ཏེ་ཡོལ་བས་བྲེས་པ་ལྟ་བུ་ཞིག་དང་ལྡན། འགའ་ཞིག་གིས་རྒྱང་ནས་བལྟས་ཚེ་མཐོང་
ལ་དྲུང་ན་ལྷགས་ཚེ་མི་མཐོང་བར་གྱུར། ཞུགས་འབུལ་བྱས་ནས་ཞག་གསུམ་སོང་སྐབས།
པུར་ཐལ་ཕུང༌པོ་ཆུང་ངུ་ཞིག་ལས་མི་མངོན་པར་གྱུར། དོན་དེ་དག་ནི་རྗེ་ས་པཎ་གྱིས། ཡོན་
ཏན་མེད་ལ་སྒྲོ་བཏགས་ནས། །སྐྱེ་བོ་ངན་རྣམས་ཡོན་ཏན་བསྒྲགས། །ཡོན་ཏན་ཅན་ཁྱོད་
408

མཁས་རྣམས་ཀྱིས། །ཡོན་ཏན་བསྒྲགས་པ་ཁྱོད་ལ་འདུད། །ཅེས་གསུངས་པ་ལྟར། སྒྲོ་
སྐུར་དང་བྲལ་བའི་མངོན་མཐོང་ངེས་ཤེས་ཅན་ཤ་སྟག་ལགས་སོ། །དེའི་དུས་སུ་དད་དང་དམ་
ཚིག་རྣམ་པར་དཀར་བ་རྣམས་ནི་བླ་མ་དང་བྲལ་བའི་མྱ་ངན་གྱིས་གདུང་ཞིང་གསོལ་འདེབས་ཀྱི་
སྒྲ་དབྱངས་འུར་ཆིལ་ལེར་གྱུར། བསྟན༌པ༌ལ༌ལྷག༌བསམ༌མཆོག༌དང༌ལྡན༌པ༌དག་ནི་བསྟན་
འགྲོའི་སྤྱི་དཔལ་མཚུངས་ཟླ་མེད་པ་དེ་ལྟ་བུ་མི་བཞུགས་པའི་དུས་ངན་འདི་འདྲར་ཤར་བ་ད་ནི་
བསྟན་པ་སྤྱི་དང་བྱེ་བྲག་གནས་སྐབས་ཅི་འདྲ་ཞིག་ཏུ་འགྱུར་འགྲོ་ཞེས་ཡང་ཡང་གླེང་། ཁ་ཅིག་ནི་
བླ་མའི་ཕྱག་རྫས་ཁོ་ན་ལ་བསྐམ་ཆགས་དུང་དུང་གིས་ཐོབ་ཐབས་ལྷུར་ལེན་པའི་སྨྲ་བརྗོད་བྱེད།
གཟུར་གནས་བློ་ལྡན་རྒྱུད་དག་པ་རྣམས་ཀྱིས་ནི། རྗེ་བཙུན་བླ་མའི་ཐུགས་བཞེད་དགེ་ལེགས་
མི་ཟད་པ་འཇོ་བའི་བུམ་པ་བཟང་པོ་ལྟ་བུ་དེ། ད་དུང་ཡོངས་སུ་འགེངས་པའི་ཐབས་ཤིག་བྱུང་
ན་ཨ་རེ་དགའ། དབང་ཡོད་དག་གིས་དམ་ཚིག་ལ་བསམ་ནས་དེ་དོན་བསྒྲུབས་ན་མཐུན་རྐྱེན་
གྱི་དངོས་པོ་གང་ གང་དགོས་ཡོད་པའི་ཕྱིར་བསྟན་པའི་ཞབས་འདེབས་གནད་གང་ཆེ་ཇི་ལྟར་བཞེད་པ་
ན་འགྲུབ་རྒྱུ་མེད་དོན་ཅི་ཞིག་ཡོད་ཅེས་ཡི་ཆད་པའི་སྡུག་སྐད་འདོན། ཁ་ཅིག་གིས་ཐུགས་
བསྐྱེད་སྨོན་ལམ་གྱི་སྟོབས་འགོག་པ་མེད་པའི་ཆོས་ཉིད་དབང་བཙན་པས་ཐུགས་བཞེད་གང་
མངའ་བ་རིམ་བཞིན་འབྱུང་བའི་རེ་སྨོན་བྱེད། སྣ་ཚོགས་སྒྱུ་མའི་སྟང་སྟབས་ཅིར་ཡང་རྩེ་བའི་
སྲིད་པའི་གར་མཁན་འདི་ལ་གད་མོ་ཤོར་བའི་གནས་སུ་གྱུར་པ་ནི་མང་དུ་མཐོང་ངོ་། །འོན་ཀྱང་
རྙེད༌དང༌བཀུར༌སྟིའི་མཆོད༌པ༌དང༌སྒྲུབ་པའི་མཆོད་པ༌བཅས༌ཀྱིས༌རང༌གི་ཚོགས་སྤེལ་བ་དང༌།
བླ་མའི་དགོངས་པ་ཡོངས་སུ་རྫོགས་པའི༌རེ༌ལྟོས༌བཅའ༌བ༌ཙམ༌ལ༌ནན༌ཏན་བྱེད་པ་གང་དག་
དགོངས་པ་ཡོངས་སུ་རྫོགས་པའི་རེ་ལོས་བཅའ་བ་ཙམ་ལ་ནན་ཏ་
མཆིས་པ། དེ་དག་ཡིད་ཀྱི་སྐྱོ་གྲོགས་སུ་གྱུར། རྗེ་ཉིད་ཀྱི་དགོངས་པའི་མཐིལ་ནི་མདོ་
སྔགས་གཞུང་ལུགས་ཀུན་ལ་ལུང་རིགས་མན་ངག་དང་མཐུན་པའི་བཤད་སྲོལ་རྣམ་པར་དག་པ་
ཞིག་དཔལ་ཨེ་ཝཾ་ཆོས་ལྡན་དུ་ཚུགས་ཐུབ་པ་དང༌། ཟབ་གསང་རྒྱུད་སྡེ་རྣམ་བཞིའི་དབང་བཀའ་
ཁྲིད་རྒྱུན་ཡོངས་སུ་རྫོགས་པ་ལོ་གསུམ་བཞིའི་ཁོངས་སུ་ཚར་རེ་དབྱར་ཆོས་སུ་འགྲོ་ཐུབ་པ་ཞིག་
བྱུང་ན། འཆད་ཉན་མཁན་རྣམས་ལ་བསྙེན་བཀུར་གྱི་རྟེན་ཇི་ཙམ་དགོས་ནའང་ཕུལ་རྒྱུའི་རེ་
བ་ཡོད་ཅེས་འདོམས། དེ་ལྟར་འགྲུབ་པའི་རྒྱུ་ཡོད་ཀྱང་རྐྱེན་མ་ཚང་བ་ལྟ་བུའི་སྐབས་སུ་བབ་
པ་ནི་བསྟན་པའི་གེགས་ཆགས་ཡིན་ནམ་སྙམ་ཡང་། བླ་མའི་ཐུགས་བསྐྱེད་དང༌། . ཐུགས་
409

ཀྱི་སྲས་མཆོག་རྣམས་ཀྱི་མཛད་ཕྲིན་བཟང༌པོ༌ཡིད༌བཞིན༌གྱི་ནོར༌བུ༌དང༌དཔག༌བསམ༌གྱི༌ཤིང༌
བཞིན་དུ་རྩོལ་མེད་ལྷུན་གྱིས་གྲུབ་པའི་རྩལ་ལས་ཕུན་སུམ་ཚོགས་པའི་དགེ་མཚན་གྱི་དཔལ་རབ་
ཏུ་འབར་བར་ནམ་ཞིག་འབྱུང་བར་འགྱུར་སྙམ་དུ་དུང་ངེ་སེམས་སོ། །རྗེ་ཉིད་ཀྱི་གསུང་ལས་
སྐྱེས་པའི་ཞལ་སློབ་བོད་དང་བོད་ཆེན་པོའི་ལྗོངས་སུ་བགྲངས་ཀྱི་མི་ལོང་བར་བཞུགས་ཀྱང་གཙོ་
བོར་གོང་དུ་ཆོས་ཀྱི་འཁོར་ལོ་བསྐོར་བའི་དུས་སོ་སོར་བཞུགས་པའི་སློབ་ཚོགས་དང་དེ་རྣམས་ཀྱི་
ནང་ནས་དགེ་འཕེལ་མཆོག་སྤྲུལ་རིན་པོ་ཆེ་སྙན་གྲགས་བསྟན་པའི་དབང་ཕྱུག་གིས་རྒྱུད་སྡེ་རབ་
L
འབྱམས་ རྒྱ་ མཚོའི་དཀྱིལ་འཁོར་གྱི་ཞལ་ཐང་ཡོངས་སུ་རྫོགས་པ་བཞེངས་ཏེ་སྨིན་གྲོལ་ཚང་
སྤྲུགས་སུ་སྤེལ།
བདོག་རྒུ་སྤོང་དག་གི་མཎྜལ་ཕུལ། བེ་ཚོང་ཆོས་རྗེ་མཁས་གྲུབ་མཁྱེན་
རབ་རྒྱ་མཚོས་དེ་ཁོ་ན་ལྟར་མཛད། ཉ་བྲག་སྤྲུལ་པའི་སྐུ་འཇམ་དབྱངས་ཀུན་དགའ་ཆོས་ཀྱི་
རྒྱལ༌མཚན༌པས༌ངོར༌ཨེ་ཝཾ་ཆོས༌ལྡན་ནས་རྒྱུད་སྡེ་ཡོངས་རྫོགས་ཀྱི་སྨིན་གྲོལ་སྤེལ་བའི་མཐུན་
རྐྱེན་མི་དམན་པ་ཞིག་ཕུན་ཚོགས་ཁང་གི་མཁན་ཆེན་མདུན་ཕུལ་ནས་དོན་སྨིན་གྱུར། བྲག་
གཡབ་གཙང་སར་སྤྲུལ་པའི་སྐུ་དང༌། རབ་ཤིས་སྤྲུལ་པའི་སྐུ་དང༌། སྡོམ་ཚང་ཆོས་འཁོར་
གླིང་གི་སྒྲུབ་བརྩོན་དམ་པ་དང་། སྐྱེ་དགུ་དོན་གྲུབ་གླིང་གི་ཚེ་མཚམས་པ་ཤེས་རབ་དང་རྣལ་
འབྱོར་གྱི་དབང་ཕྱུག་ཞབས་དྲུང་ངག་དབང་ཤེས་རབ་རྒྱ་མཚོ། མཁས་བཙུན་ཡེ་ཤེས་བཟང་
པོ། སྒྲུབ་བརྩོན་ངག་དབང་དམ་ཆོས་རྣམས་ཀྱིས་བསྙེན་སྒྲུབ་སྔོན་དུ་འགྲོ་བས་རྒྱུད་སྡེ་རབ་
འབྱམས་ཀྱི་སྨིན་གྲོལ་ཟབ་མོའི་འཆད་སྤེལ་གནང་། རྗེ་བླ་མའི་ཐུགས་བཞེད་ཡོངས་སུ་བསྐ
བར་མཛད། བླ་མ་གཤེགས་ནས་དམ་ཚིག་མ་གཤེགས་པའི་རྡོ་རྗེའི་བུ་སློབ་གང་དག་མཆིས་
པ་དེ་དག་གིས་བླ་མའི་དགོངས་རྫོགས་དང༌བསྟན་རྒྱུན་ལ་གཅིག་ཏུ་བསམས་ནས་རྣམ་དཀར་
ཕྲིན་ལས་ཀྱི་འཁོར་ལོའི་མཇུག་སྐྱོང་བ་མཐོང་ཐོས་སུ་གྱུར་པ་རྣམས་ལ་སོར་བཅུ་སྙིང་གར་ཟུམ་
ནས་རབ་དགའི་སྨིན་མ་ཟིང་ངེ་བལྟ་ཞིང་མཆིས། ད་རུང་དེ་ལྟར་ཡང་ཡང་འབྱུང་བའི་རེ་སྨོན་
ཤོར། རྣལ་འབྱོར་པ་དམ་ཆོས་བརྟན༌པས་རྒྱུད་སྡེ་རབ་འབྱམས་ཀྱི་དཀྱིལ་འཁོར་རས་བྲིས་
བཞེངས། སྒྲུབ་སྡེ་གསར་འཛུགས་གནང་ཞིང་ཐུགས་བཞེད་སྐོང་། རྡོ་རྗེ་སློབ་མ་ཐམས་
ཅད་ཀྱི་གྲལ་མཐར་འཁོད་པ་དམན་བུས་ཀྱང། རྗེ་བླ་མའི་ཕྲིན་ལས་ཀྱི་ཆ་ཤས་ཕྲ་མོ་ཙམ་ལ་
སྲིད་ཞུ་ཕུལ་ནུས་པ་ཞིག་བྱུང་ན་བསྐལ་པ་རེ་བཟང་སྙམ་པ་འབའ་ཞིག་གྱུར། །སླར་སྨྲས་པ།
410

ཡེ་ཤེས་སྐུ་ནི་མཁའ་ཁྱབ་འདུས་མ་བྱས། །མངོན་སུམ་མཇལ་བའི་སྐལ་པ་དམན་ན་ཡང་། །གང་
འདུལ་སྒྱུ་འཕྲུལ་འཆར་བའི་གཟུགས་ཀྱི་སྐུ། །མཐོང་བའི་བསོད་ནམས་དེ་ཡང་ད་ལྟར་ཟད། །
རྟག་འཛིན་གདོན་གྱིས་སྙིང་ལ་གནས་བཅས་པས། །ཐར་པའི་ལམ་ལས་རྒྱང་རིང་བདག་འདྲ་
ལ། །བཀའ་རྟགས་དང་པོ་མངོན་སུམ་སྟོན་པའི་སླད། །བརྩེ་བའི་ཕྱག་རྗེས་འཇོག་པ་མ་
ཡིན་ནམ། །སེམས་ཅན་གཅིག་ཕྱིར་དམྱལ་བའི་མེ་དོང་ནང༌། །མཆོང་བཟོད་ཐུགས་རྗེའི་
དབང་ཕྱུག་ཁྱེད་ལྟ་བུས། །དམུས་ལོང་ཐང་སྟོང་ལུས་འདྲའི་སྙིགས་འགྲོའི་ཚོགས།
བར་འདོར་བའི་གནས་སྐབས་ག་ལ་སྲིད། །ཚད་དང་བྲལ་བའི་བདེ་བར་གཤེགས་པ་ལ། །ཐུགས་
རྗེའི་སྤྱོད་པ་འགག་པར་མི་འགྱུར་ཅེས། །ཚད་དུ་བཟུང་བ་རྣམས་ལ་ལེགས་འདོམས་པའི།
རྔ་ཆེན་ལྡིར་འདིས་སྐྱོ་གྲོགས་བྱས། །མཁའ་དང་ལག་མཐིལ་མཉམ་པའི་དམ་པ་ལ།
།ལྷ་ཡི་
།སྟོང་གསུམ་
ནོར་གྱིས་བཀང་ཡང་མཉེས་མི་བྱེད། །དམ་ཆོས་ཚིག་གཅིག་འཆད་དང་དོན་གཅིག་སྒྲུབ། །
དགྱེས་བསྐྱེད་མཆོད་པ་ཀུན་གྱི་བླ་ན་འཕགས། །གང་ཕྱིར་རྗེས་འཇུག་གདུལ་བྱར་གཏོགས་པ་
རྣམས། །དད་བརྩོན་ཤེས་རབ་དངོས་པོ་ཅི་མཆིས་པ། །རྒྱུད་སྡེ་རྣམ་བཞིའི་མདོག་བཟང་
ཕུང་པོར་གྱུར། །བཀའ་དྲིན་གསབ་པའི་མཆོད་ཚོགས་འབུལ་བར་རིགས།
།རབ་མཛེས་
པཎྜ་རཱི་ཀའི་ལང་ཚོ་ལ། །རབ་དཀར་བདུད་རྩིའི་ཐེག་ལེས་སྤུད་པ་ལྟར།
།རབ་མཆོག་
ཆོས་ཀྱི་མཛོད་ཁང་ཆེན་པོ་ལ། །རབ་གསལ་ཕྲིན་ལས་རྒྱ་མཚོའི་དཔལ་གྱིས་སྤྲས། །བླ་
མའི་ཡོན་ཏན་ཆ་ཙམ་བརྗོད་པ་འདི། །མ་ལ་ཡ་ཡི་ཤིང་དུམ་ཕལ་པ་ལའང་། །འཇིག་རྟེན་
འདི་ན་རིན་ཐང་ཆེ་བ་ལྟར། །བསྟན་ལ་དགའ་རྣམས་གཅེས་སྤྲས་ཅི་མི་ཆེ། །བསླུ་མེད་
མཁའ་ནས་འགོག་མེད་ཤར་བ་ཡི། །བྱིན་རླབས་ཉི་གཞོན་ཁུ་བཅུད་འཐུང་བཟོད་པའི། །དད་
ལྡན་པདྨོ་གཞོན་ནུ་འགའ་མཆིས་ན། །དངོས་གྲུབ་སྦྲང་རྩི་འཇོ་བ་གདོན་མི་ཟ། །དེ་ཕྱིར་སྟོན་
མཆོག་བླ་མའི་རྣམ་ཐར་དང༌། །བསྟན་འཛིན་སློབ་མའི་ལྷག་བསམ་ལྷན་ཅིག་ཏུ། །འགྲོགས་
པའི་དགེ་མཚན་སྲིད་ན་འབྱུང་དུ་རེ། །དམན་བུ་བདག་འདྲས་སོར་མོའི་རོལ་རྩེད་རྩེས། །བཀའ་
དྲིན་དྲན་ནོ་དྲིན་ཆེན་ཆོས་ཀྱི་རྗེ། །ཡེ་ཤེས་གཟིགས་པས་ཉེ་བར་འཚོ་བར་མཛོད། །ཚེ་རབས་
ཀུན་ཏུ་བྱམས་པའི་ཕྱག་གིས་ཟུངས། །ཐར་མེད་འཁོར་བའི་གཡངས་ལས་མྱུར་དུ་སྐྱོབས། །དུས་
གསུམ་ལེགས་བྱས་འབྲས་བཟང་ཅི་མཆིས་པ། །ཐུགས་བསྐྱེད་མ་དྲོས་ཆུ་གཏེར་ཞུགས་ཙམ་
411

གྱིས། །ཟུང་འཇུག་ཛཾ་བུ་ནཱ་དའི་ངོ་མཚར་དང་། །ཆབས་གཅིག་མཆོག་གི་རྒྱན་བཟང་འབར་
གྱུར་ཅིག །གསང་བདག་རྡོ་རྗེའི་རྒྱལ་རྔ་སྲིད་གསུམ་བསྒྲགས། །རྒྱུད་སྡེ་རྣམ་བཞིའི་ཁང་
བཟང་མངོན་པར་མཐོ། །སྨིན་གྲོལ་རྣམ་པར་རྒྱལ་བའི་རྒྱལ་མཚན་བསྒྲེངས། །ཆོས་ཀྱི་རྒྱལ་
པོའི་ཕྲིན་ལས་རྒྱས་གྱུར་ཅིག །དེ་ལྟར་དཔལ་ལྡན་རྡོ་རྗེ་འཆང་བ་ཉིད་ངུར་སྨྲིག་གི་རྒྱལ་མཚན་
གཡོ་བའི་ཤཱཀྱའི་སྲས་ཀྱི་ཚུལ་བཟུང་ནས་རྒྱལ་བསྟན་སྤྱི་དང་བྱེ་བྲག་རྡོ་རྗེ་ཐེག་པའི་བསྟན་པའི་མེ་
རོ་གསོ་བའི་རྩལ་པོ་ཆེ་ངོམ་པ་འདི་ཉིད་ཀྱི་མཚན་བརྗོད་པར་དཀའ་ཡང་དོན་གྱི་སླད་དུ་མཚན་
ནས་སྨོས་ན་འཇམ་དབྱངས་བློ་གཏེར་དབང་པོའམ། འཇམ་དཔལ་གྲུབ་པའི་རྡོ་རྗེ་ཐུབ་བསྟན་
གསལ་བའི་ཉིན་བྱེད་འཇིགས་མེད་གཙུག་ལག་རྒྱ་མཚོའི་སྡེ་ཞེས་འཇིག་རྟེན་ན་སྐལ་བཟང་རྣ་
བའི་བདུད་རྩིར་གྱུར་པ་དེ་ཉིད་ཀྱི་རྣམ་པར་ཐར་པ་ཆ་ཤས་ཙམ་བརྗོད་པ་མཆོག་སྦྱིན་སྒོ་གསུམ་
རང་གྲོལ་དགེ་ལེགས་ནོར་བུའི་ལྗོན་བཟང་སྐལ་བཟང་ལྷའི་དགའ་སྟོན་ཞེས་དོན་གྱི་སྒོ་ནས་མིང་
དུ་སྨོས་པ་འདི་ནི། སྙིགས་དུས་བསྟན་འགྲོའི་མགོན་དུ་རྒྱལ་ཀུན་ཕྲིན་ལས་ཡོངས་རྫོགས་མཆོག་
སྤྲུལ་རིན་པོ་ཆེ་འཇམ་དབྱངས་ཆོས་ཀྱི་བློ་གྲོས་པའི་ཞལ་སྔ་ནས་བཀའ་ལུང་ས་ལེ་སྦྲམ་ལྟར་ལྕི་བ་
དང༌། རིན་ཆེན་དང་པོའི་གནང་སྐྱེས་བཅས་སྩལ་ཤིང༌། བསླབ་གསུམ་སྡེ་སྣོད་འཛིན་པའི་ཆོས་སྨྲ་
བ་ཆེན་པོ་འཇམ་དབྱངས་ཐུབ་བསྟན་དགེ་ལེགས་དང༌། མདོ་སྔགས་རིག་གཞུང་རྒྱ་མཚོར་ཆོས་
སྤྱན་ཡངས་པ་རབ་ཤིས་སྤྲུལ་སྐུ་འཇམ་དབྱངས་སྐལ་བཟང་རྣམ་རྒྱལ་དང་། མཁས་བཙུན་ལང་ཚོ་
བདོ་བའི་དམ་པའི་བཅུད་ཀྱིས་བརྟས་པ་རབ་ཤིས་དཔོན་སྲས་འཇམ་དབྱངས་ལུང་རིགས་སེང་གེ་
བཅས་ཀྱི་བཀའ་བསྐུལ་གནང་བར་བཟློག་ཏུ་མ་བཟོད་པ་དང་རང་ཉིད་ཀྱང་སྐལ་པ་བཟང་པོར་ ཅས་ཀྱི་བཀའ་བསྐལ་གནང་བར་བཟློག་ཏ་མ་བཟོད་པ་དང་རང་ཉིད་
རློམ་སྟེ། བླ་མ་རྡོ་རྗེ་འཆང་གི་བཀའ་འབངས་ཀྱི་ཐ་ཆུང་དྷྱ་ན་མ་ཏིས་རང་གནས་ལྷུན་གྲུབ་སྟེང་དུ།
སྟོན་མཆོག་ཆོས་ཀྱི་ཉིན་བྱེད་ཆོས་དབྱིངས་སུ་གཞོལ་ནས་བགྲང་གཞི་བཞི་སྟོང་ང་བདུན་བརྒལ་
བ་དང༌། བྱང་ཕྱོགས་ཆ་བསགས་ཕོ་བྲང་དུ་རིགས་ལྡན་སྟོབས་པོ་རྒྱལ་སར་ཕེབས་ནས་བགྲང་
གཞི་གོ་བདུན་འདས་པ་དང༌། རྗེ་བླ་མ་གསང་ཆེན་ཆོས་ཀྱི་ཟླ་རྒྱས་མི་མངོན་དབྱིངས་སུ་གཤེགས་
ནས༌བགྲང༌གཞི༌བཅུ་ཕྲག༌གཅིག༌སོང༌བར༌རབ༌བྱུང༌བཅོ༌ལྔ༌པའི༌ཤིང༌ཕོ༌བྱི༌བའི༌ལོར་ས་གཞི་
ཐམས་ཅད་འབྲས་བུ་སྣ་ཚོགས་ཀྱིས༌གཏམས༌ཤིང༌ཆུ༌ཀླུང༌ཐམས༌ཅད༌ཡན་ལག་བརྒྱད་ལྡན་གྱི་
དག་བྱེད་དུ་འགྱུར་པའི་སྐབས་སྟོན་ཟླ་ར་བའི་དུས་ཚེས་དགེ་བར་གྲུབ་པར་བགྱིས་པ་འདིས་ཀྱང་




412

སྐྱེ་བ་ཀུན་ཏུ་དཔལ་ལྡན་བླ་མས་རྗེས་སུ་འཛིན་ནས་བསྟན་པ་དང་སེམས་ཅན་ཐམས་ཅད་ལ་ཕན་
པའི་མཐུ་ཆེན་པོ་འཐོབ་པའི་རྒྱུར་གྱུར་ཅིག །གསང་བདག་དངོས་བྱོན་འཇམ་དབྱངས་བློ་གཏེར་
དབང་པོའི་རྣམ་ཐར་གྱི་ཡི་གེའི་ཕྱི་མོ་འདི་ནི་མཁས་གྲུབ་གཉིས་ལྡན་གྱི་དགེ་བའི་བཤེས་གཉེན་
དམ་པ་དྷཱུ་ན་མ་ཏིས་གསུང་གིས་བསྐུལ་ནས། ༧མི་རྗེ་གཙང་མདའ་བཀྲས་མཐོང་པས་སྤར་དུ་
བསྒྲུབས་པ་ལགས་པས་དེའི་དགེ་བས་བདག་སོགས་ཡིད་ཅན་ཐམས་ཅ